* Uradni list RS, št. 30/19 z dne 10. 5. 2019 (velja od 11. 5. 2019)

Na podlagi tretjega odstavka 13. člena Zakona o bančništvu (Uradni list RS, št. 25/15, 44/16 – ZRPPB, 77/16 – ZCKR, 41/17, 77/18 – ZTFI-1 in 22/19 – ZIUDSOL; v nadaljevanju ZBan-2) in prvega odstavka 31. člena Zakona o Banki Slovenije (Uradni list RS, št. 72/06 – uradno prečiščeno besedilo, 59/11 in 55/17) izdaja Svet Banke Slovenije

**SKLEP**

**o uporabi Smernic o merilih STS za listinjenje, ki ni listinjenje ABCP**

1. **člen**

**(Namen in področje uporabe smernic)**

1. Evropski bančni organ je na podlagi prvega odstavka 16. člena Uredbe (EU) št. 1093/2010 Evropskega parlamenta in Sveta z dne 24. novembra 2010 o ustanovitvi Evropskega nadzornega organa (Evropski bančni organ) in o spremembi Sklepa št. 716/2009/ES ter razveljavitvi Sklepa Komisije 2009/78/ES (UL L št. 331 z dne 15. decembra 2010, str. 12), zadnjič spremenjena z Uredbo (EU) 2018/1717 Evropskega parlamenta in Sveta z dne 14. novembra 2018 o spremembi Uredbe (EU) št. 1093/2010, kar zadeva lokacijo sedeža Evropskega bančnega organa (UL L št. 291 z dne 16. novembra 2018, str. 1) dne 12. decembra 2018 na svoji spletni strani objavil Smernice o merilih STS za listinjenje, ki ni listinjenje ABCP (EBA/GL/2018/09, v nadaljevanju smernice).
2. Smernice iz prvega odstavka tega člena določajo merila glede enostavnosti, standardiziranosti in preglednosti za listinjenja, ki niso listinjenja komercialnih zapisov s premoženjskim kritjem (listinjenja, ki niso listinjenja ABCP), v skladu z 20., 21. in 22. členom Uredbe (EU) 2017/2402 Evropskega parlamenta in Sveta z dne 12. decembra 2017 o določitvi splošnega okvira za listinjenje in o vzpostavitvi posebnega okvira za enostavno, pregledno in standardizirano listinjenje ter o spremembah direktiv 2009/65/ES, 2009/138/ES in 2011/61/EU ter uredb (ES) št. 1060/2009 in (EU) št. 648/2012 (UL L 347 z dne 28. decembra 2017, str. 35; v nadaljevanju Uredba (EU) št. 2017/2402).
3. Smernice so naslovljene na:
4. pristojne organe iz prvega in petega odstavka 29. člena Uredbe (EU) št. 2017/2402 in
5. druge subjekte v skladu s področjem uporabe Uredbe (EU) št. 2017/2402.
6. **člen**

**(Vsebina sklepa in obseg uporabe smernic)**

1. Banka Slovenije s tem sklepom določa uporabo smernic za:

banke in hranilnice, ki so v skladu z ZBan-2 pridobile dovoljenje za opravljanje bančnih storitev v RS (v nadaljevanju banke), in

1. Banko Slovenije, kadar v skladu z ZBan-2 v vlogi pristojnega organa izvaja pristojnosti in naloge nadzora nad bankami iz 1. točke tega odstavka.
2. Banke iz 1. točke prvega odstavka tega člena v celoti upoštevajo določbe smernic v delu, v katerem so naslovljene na banke.
3. Banka Slovenije bo pri opravljanju nalog in pristojnosti nadzora v skladu z ZBan-2, Uredbo (EU) št. 2017/2402 in Zakonom o izvajanju Uredbe (EU) o določitvi splošnega okvira za listinjenje in o vzpostavitvi posebnega okvira za enostavno, pregledno in standardizirano listinjenje (Uradni list RS, št. 22/19) v celoti upoštevala določbe smernic v delu, v katerem se nanašajo na izvajanje nalog in pooblastil pristojnega organa.
4. **člen**

**(Uveljavitev sklepa)**

Ta sklep začne veljati naslednji dan po njegovi objavi v Uradnem listu Republike Slovenije.

Ljubljana, dne 8. maja 2019

 Boštjan Vasle l.r.

 predsednik

Sveta Banke Slovenije